《拄杖铭》
宋代·释慧空

黑似漆，清而癯。龙无角，蛇有须。契得之，不自扶。空老矣，乃用渠。

契天台，挑衡庐。涵瀛浡，吞江湖。山水具，默然无。突然出，拟则迂。

点须弥，为丘墟。指墙壁，为文殊。快荐取，勿踌躇。是之外，乃无馀。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。